EN LIDT LÆNGERE REJSE – FORTÆLLINGER OM af Jonathan Løw (e-bog, epub)
> E-bøger>EN LIDT LÆNGERE REJSE FORTÆLLINGER OM POUL KREBS
EN LIDT LÆNGERE REJSE FORTÆLLINGER OM POUL KREBS (e-bog, epub)
ISBN-13: 9788793126701
Læseprøve: http://samples.pubhub.dk/9788793126701.epub
EN LIDT LÆNGERE REJSE FORTÆLLINGER OM POUL KREBS
En lidt længere rejse er en række fortællinger, der fører læseren fra udgangspunktet for hele beretningen i en anonym skolegård i Skagen tilbage i 1978 og over fjorten vidt forskellige Krebs-plader fyldt med historier og finurlige hændelser og frem til tilblivelsen af det seneste skud på stammen er albummet Striber af lys. Undervejs hører man for første gang en lang række af de skæve og skarpe historier, der er en væsentlig del af Poul Krebs´ karriere fortalt af ham selv og en lang række af de musikere og mennesker, der var med på rejsen. Endelig gennemgår bogen kort nogle af de væsentligste sange fra Krebs? mange albums, ligesom Poul Krebs selv giver flere bud på det, der kendetegner en god sang: "Det at skrive sange er at stoppe op og reflektere over livet", som han så rammende har udtalt engang. En lidt længere rejse er fortællinger om Poul Krebs, skrevet af den blot 23-år gamle universitetsstuderende Jonathan Løw (f. 1978). Det har således krævet et omfattende studie af såvel Krebs? karriere som af den danske rockhistorie for at kunne skrive nærværende bog, eftersom Løw dårligt var født, da Poul Krebs debuterede som professionel musiker tilbage i 1978. En lidt længere rejse er ligeledes resultatet af en lang arbejdsproces med utallige interviews med hovedpersonen selv såvel som med musikalske kolleger og venner. Og det er vigtigt at understrege, at bogen på ingen måde er tænkt som et bud på hele sandheden om den populære sangskriver, men i stedet er et forsøg på, i bedste Krebs-stil, at fortælle en god historie. Jonathan Løw har tidligere udgivet lyrik i diverse danske tidsskrifter, men debuterer som forfatter med denne bog. Han arbejder p.t. som internetansvarlig hos boghandlerkæden Bog & idé sideløbende med sit studie på Århus Universitet (Nordisk Sprog- og litteratur). Jyllands-Posten: Uffe Christensen skriver: "Man fornemmer at forfatteren har haft et ganske omfattende materiale at tage vare på, men han forfalalder ikke til alenlange udregninger. Bogen er befriende stramt redigeret og præget af et godt solidt sprog. Så alt i alt er "En lidt længere rejse" en værdig og læseværdig bog om en institution i dansk musik. Ekstra Bladet: Rene Simmel skriver: "...naturligvis er det spændende at høre om de første koncerter, hvor fisker-habitterne truede med tæv på Hirtshals Kro, og om kontroverser med pladeselskaberne." Århus stiftstidende: Henrik Ask: "Egentlig har Jonathan Løw ikke alderen til at skrive en bog om Poul Krebs. Men den 23-årige århusianer slås gerne med udfordringer, og han har for vane at vinde. Sådan er det også med Poul Krebs-bogen, som nu står på boghandlernes reoler." Lolland-Falsters Folketidende: Karl Erik Watz skriver: "Bogen tegner et udemærket, levende og sobert portræt af den succesfulde 46-årige trabadur..." Lektørudtalelse: Marianne Jensen skriver: "Den har et sobert fokus på kunstneren og hans værk og er helt fri for privat posekiggeri..." Holbæk Amts Venstreblad - Ole Brandt: "Bogens styrke og det, der gør den læseværdig for andre end Krebs-fans, er netop skildringen af en sej kamp for ikke bare kommerciel, men også kunstnerisk succes." E-Pressen.dk, Jannie Schjødt Pedersen, d. 11-12-2002: "En lidt længere rejse" er en velvalgt og beskrivende titel til bogen. Starten er absolut læservenlig konstrueret, hvor tingene bliver skåret tydeligt ud i pap. Måske er Jonathan Løw en fortæller, der først skal skrive sig varm, for når han først kommer i gang, er han næsten ikke til at stoppe. Bogen er kræs for kendere.